NGC 3293
NGC 3293 – padrikasis spiečius, esantis Laivo Kilio žvaigždyne. Šį spiečių 1751 m. atrado astronomas Nicolas-Louis de Lacaille. NGC 3293 spiečių sudaro daugiau nei 100 žvaigždžių, kurių ryškis didesnis nei 14, jos užima 10 arkminučių plotą; ryškiausios iš jų – mėlynosios supermilžinės, kurių regimasis ryškis – 6,5 ir 6,7. Spiečiuje esama ir pulsuojančios raudonosios supermilžinės V361 Carinae, kurios ryškis – 7. NGC 3293 susijęs su kitu padrikuoju spiečiumi NGC 3324. Abu spiečiai ganėtinai jauni (apie 12 mln. metų), jiems būdingas tam tikras masės segregacijos laipsnis (masyvesnės žvaigždės susitelkusios šalia spiečių centrų). Nei vienas, nei kitas spiečius nepasižymi dinamine relaksacija.